Hotuna: Tantance 'yan takarar shugaban kasa a PDP - BBC Hausa
Hotuna: Tantance 'yan takarar shugaban kasa a PDP
11 Janairu 2011
http://www.bbc.com/hausa/multimedia/2011/01/110111_pdp_screenin_gallery
A Najeriya, jam`iyyar PDP mai mulkin kasar ta kaddamar da kwamitin da zai tantance mata masu neman tsayawa takarar kujerar shugaban kasa a karkashin tutar jam`iyyar.
Jam`iyyar dai ta jaddada wa kwamitin muhimmancin yin adalci a cikin aikinsa.
Shugaban jam`iyyar PDPn, Dr Ezekwesili Nwodo a lokacin dayake kaddamar da kwamitin tantance masu neman tsayawa takarar shugabancin kasa a karkashin jam`iyyar, ya bukaci kwamitin da ya darje sosai wajen tsayar wa jam`iyyar mutum nagari.
Ambassada Bashir Wali shi ne zai shugabanci kwamitin tantancewar, kuma tuni jam`iyyar ta bayyana cewa ta kafa kwamitin da zai saurari korafi daga duk mai neman tsayawa takarar da bai gamsu da yadda aka tantance shi ba.
Kwamitin yakin neman zaben shugaban najeriya, Dr Goodluck Jonathan, ya ce kwamatinsu ya gamsu da kwamitin tantancewar.
Sai dai ana cikin bikin kaddamar da kwamitin sai wasu matasa suka bazama sakatariyar jam`iyyar dauke da wasu takardu da ke nuna kokwantonsu game da samun adalci daga kwamitin.
A ranar alhamis ne ake sa ran jam'iyyar PDP za ta gudanarda da zaben fidda gwani na fito da dan takarar shugaban kasa, a karkashin inuwar jam'iyyar.